ร้าน Bangkok see view ร้านอยู่ในบางขุนเทียนที่ต้องขับลึกเข้าไปเกือบสุดถนนเส้นทาง จะมีป้ายตามทางบอกเพื่อเข้าไปจอดรถและต้องนั่งเรือเข้าไปต่อถึงร้านอาหาร เรือจะมีทุก 15-30 นาทีเพื่อรับผู้โดยสายไปส่งที่ร้านและรับกลับ ที่ร้านนั้นอยู่กลางทะเลชายเลน บรรยากาศเวลาน้ำขึ้นหรือดวงอาทิตย์ตกจะสวยมากๆ 

ร้านนี้มีทุกเมนูที่เป็นอาหารทะเล กุ้ง หอย ปู ปลา ตามแต่จะสั่ง เมนูเด็ดก็จะเป็นพวกปูผัดผงกะหรี่ ทะเลเผา กุ้งเผา ต้มยำ แกงส้ม ต้มแซ่บ ปิ้งย่าง นึ่ง อบ ยำ   

เมนูที่ทางร้านแนำนำ ยำใบชะคราม คล้ายๆสาหร่ายสดนำมายำแบบใส่น้ำพริกเผาราดด้วยกะทิอร่อยมากค่ะ

เมนูปลากระพงตะไคร้ จะทำน้ำยำสมุนไพรแบบน้ำพริกเผาราดบนตัวปลาอุดมไปด้วย สมุนไพร ยอดมะพร้าวอ่อน มะนาว ตะไคร้ พริกกระเทียม หอม

เมนู หอยหลอดผัดฉ่า หอยสดแต่ให้น้อยไปหน่อย

โดยรวมอาหารรสชาติปานกลางแต่บรรยากาศนี่สุดยอดค่ะ